62019TO0529_INF
Sklep Splošnega sodišča (prvi senat) z dne 10. septembra 2020 – ADESO/Komisija
(Zadeva T‑529/19)
„Ničnostna tožba – Pogodbe o dodelitvi nepovratnih sredstev za projekta ‚Your Environment is Your Life‘ in ‚Social Safety Net for Poor and Vulnerable Households in Northern Regions of Somalia/Somaliland Phase II‘ – Neupravičeni stroški – Opomini – Potrditveni dopis – Status izpodbojnega akta – Pogodbena narava spora – Akt, zoper katerega ni pravnega sredstva – Akt, ki je neločljivo povezan s pogodbenim okvirom – Nedopustnost“
Ničnostna tožba – Izpodbojni akti – Pojem – Akti, ki ustvarjajo zavezujoče pravne učinke – Tožba, ki se dejansko nanaša na pogodbeni spor – Razglasitev ničnosti potrditvenega dopisa Komisije – Dopis, s katerim je bila potrjena izterjava zneskov, navedenih v opominih, in v katerem je bilo sprejeto stališče o pravilnosti revizijskega postopka in postopka izterjave – Nepristojnost sodišča Unije – Nedopustnost
(Členi 263, 272, 274, 288 in 299 PDEU)
(Glej točke od 18 do 23, 32, 33, 36, 37, 44, 46, 49, 54 in od 57 do 60.)
Predmet
Predlog na podlagi člena 263 PDEU za razglasitev ničnosti sklepa Komisije, ki naj bi ga vseboval dopis z dne 10. maja 2019 v zvezi z izterjavo nekaterih zneskov, ki so bili izplačani v okviru pogodb o nepovratnih sredstvih za projekta „Your Environment is Your Life“ (FED/2013/313-770) in „Social Safety Net for Poor and Vulnerable Households in Northern Regions of Somalia/Somaliland Phase II“ (FED/2013/316-291).
Izrek
1.
Tožba se zavrže kot nedopustna.
2.
African Development Solutions (ADESO) se naloži plačilo stroškov.